બુધવારે રિઝર્વ બેંક ઑફ ઇન્ડીયાની સેન્ટ્રલ મૉનેટરી કમિટીએ મૌદ્રિક નીતિની સમીક્ષા કરતા રેપો રેટમાં કોઇ પણ પ્રકારનો ફેરફાર નથી કરવામાં આવ્યો. જેથી લોકોને દિવાળી પર સસ્તી ઇએમઆઇની ગિફ્ટ નહીં મળે. આરબીઆઇનાં ગવર્નર ઉર્જિત પટેલની અધ્યક્ષતામાં બનેલ એમપીસીએ બુધવારે જાહેરાત કરતાં કહ્યું કે મોંઘવારીનો દર પોતાનાં ઉચ્ચ સ્તર પર છે. જેનાં લીધે રેપો રેટ અને રિવર્સ રેપો રેટમાં હાલ કોઇ જ ફેરફાર નથી કરવામાં આવ્યો. રેપો રેટને 6% પર રાખવામાં આવેલ છે. બેંક રેટ અને એમએસએફ રેટ 6.5% રહેશે. જો કે આરબીઆઇએ એસએલઆર 0.5% ઘટાડી 19.5 કરી દીધેલ છે. આરબીઆઇની આગળની ક્રેડિટ પૉલીસી 5-6 ડિસેમ્બરે રજૂ થશે.